ועדת החוקה, חוק ומשפט, כנסת 17, פרוטוקול מספר 360, 2007-11-27 10:45

מנחם בן-ששון: אני פותח את ישיבת ועדת החוקה, חוק ומשפט.

מנחם בן-ששון: הנושא: הצעת חוק סדר הדין הפלילי (סמכויות אכיפה – נתוני תקשורת), התשס"ח-2007, הכנה לקריאה שניה ושלישית.

נסים זאב: איך אני מסווג את הנושא של עוון שזה יהיה רק בנושא של עבירות מין?

נסים זאב: אני שואל את היועצת המשפטית אם אפשר למצוא דרך שזה לא יהיה על רפורטים ועל דברים פעוטי ערך.

מנחם בן-ששון: השכל שלך יודע שזה לא יהיה על דבר פעוט ערך.

נסים זאב: השכל שלי יודע בדיוק איך המשטרה נוהגת.

נסים זאב: כששוטר משקר לי אני לא מאמין לו.

נסים זאב: יכול להיות שאותו אחד יהיה מופקד על הנושא הזה.

אפרת אוזן: חבר הכנסת זאב, יש הסתייגות של חבר הכנסת סער, שיכולה לענות על הבעיה שלך ואתה יכול להצטרף אליה.

אפרת אוזן: שהעבירות יקבעו בצווים שיובאו לאישור הוועדה.

אפרת אוזן: אז הוועדה תוכל לבחור באיזה עבירות מדובר.

אפרת אוזן: אם אתה רוצה, אני יכולה לצרף אותך להסתייגות.

נסים זאב: אני מבקש להצטרף.

מנחם בן-ששון: ברוכים הבאים.

מנחם בן-ששון: אני רוצה להזכיר לכם מה סיכמנו אתמול.

מנחם בן-ששון: סיכמנו אתמול שפתחנו את כל ההצעה על מנת להעלות הסתייגויות.

מנחם בן-ששון: על פי ההבנות שלנו, נצביע על כל ההסתייגויות.

מנחם בן-ששון: אני מצפה שגם בעלי ההסתייגויות יצביעו איתי נגד ההסתייגויות ואחרי זה ההסתייגויות יעברו להצבעה במליאה.

דוד רותם: זה לא מה שהוסכם.

דוד רותם: הם יצביעו בעד ההסתייגויות שלהם אבל יתר החברים - - -

מנחם בן-ששון: הוועדה תצביע.

אפרת אוזן: אנחנו נתחיל מהצעת חבר הכנסת סער, רותם וטיבי לסעיף 1.

אפרת אוזן: מדובר כאן על הגדרה של עבירה, שהיא לא תחול על עוונות אלא רק על פשעים.

מנחם בן-ששון: מי בעד ההסתייגות, ירים את ידו?

מנחם בן-ששון: בעד – מיעוט נגד – רוב

אפרת אוזן: לחילופין, חבר הכנסת סער וזאב מציעים מנגנון אחר, שהעבירה תהיה עבירה מסוג פשע או עוון, שקבעו שר המשפטים, השר לביטחון פנים באישור ועדת החוקה של הכנסת.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד - רוב

אפרת רוזן: בסעיף 2, חבר הכנסת נפאע וחברי סיעתו מציעים לא לדבר על פעולות אלא רק על עבירות.

אפרת רוזן: זאת הסתייגות לסעיפים (א)(1), (א)(2) ו-(ב).

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב

אפרת אוזן: בסעיף 3, חברי הכנסת סער ויחימוביץ, מציעים להוסיף סעיף ספציפי לגבי שיקול הדעת של בית המשפט.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת אוזן: חבר הכנסת נפאע וחברי סיעתו מציעים בסעיף קטן (ב) שהתצהיר והאזהרה יהיו של קצין המשטרה עצמו.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב

אפרת אוזן: בסעיף קטן ג', הם מבקשים שבמקום הבקשה זה יהיה בתצהיר.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב

אפרת אוזן: חבר הכנסת סער מציע לגבי סעיף (ג)(8), שבו מדובר על פרטים בבקשות לגבי אותו אדם בכל תיקי החקירה שהיו.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת אוזן: בסעיף קטן ו', חבר הכנסת נפאע מציע שבית המשפט יתחשב גם בהתקדמות החקירה ותוצאותיה במתן הצו.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת רוזן: בסעיף קטן י', מציע שוב התחשבות בהתקדמות חקירה.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת אוזן: בסעיף 4, חבר הכנסת רותם מציע שמתן היתר במקרים דחופים יהיה לא על ידי קצין מוסמך אלא על ידי ראש אגף במשטרה.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת אוזן: לסעיף קטן (ה)(1) הוא מציע שדין וחשבון שמועבר ליועץ המשפטי לממשלה יועבר גם לוועדת החוקה של הכנסת.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת אוזן: בסעיף 6 חבר הכנסת רותם הציע שהעברת מאגר המידע לא יעשה אלא רק לאחר אישור התקנות בעניין בטיחות.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת אוזן: לסעיף 7, חבר הכנסת רותם מציע להוסיף בתקנות גם הוראות לעניין בדיקת בטיחות וביטחון שיעשו למורשי הגישה.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת אוזן: חבר הכנסת נפאע מציע שסעיף העבירה יתייחס למילוי תפקידים במסגרת החקירה ולא למילוי תפקידים בכלל.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת אוזן: אחרי סעיף קטן 10, חבר הכנסת סער מציע להוסיף סעיף על ראיות.

אפרת אוזן: יש שני סעיפים כאלה, בנוסחים אחרים ונצביע על כל אחד בנפרד.

מנחם בן-ששון: מי בעד ההסתייגות של גדעון סער?

מנחם בן-ששון: בעד – מיעוט נגד – רוב.

אפרת אוזן: כעת הצעה של חבר הכנסת רותם.

מנחם בן-ששון: מי בעד ההסתייגות של דוד רותם?

מנחם בן-ששון: בעד – מיעוט נגד – רוב.

אפרת אוזן: בסעיף 11 חבר הכנסת נפאע מציע להוסיף סעיף של פיצוי ללא הוכחת נזק.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

אפרת רוזן: בסעיף 14, חבר הכנסת נפאע מציע שבדיווח לכנסת יהיה גם דיווח לגבי מספר העבירות שנמנעו או נתגלו בעקבות קבלת נתוני התקשורת.

מנחם בן-ששון: מי בעד ההסתייגות?

מנחם בן-ששון: בעד – מיעוט נגד – רוב.

מנחם בן-ששון: עכשיו אנחנו מצביעים על כל החוק.

מנחם בן-ששון: מי בעד החוק?

מנחם בן-ששון: בעד – רוב נגד – אין נמנעים – 2 (גדעון סער, נסים זאב)

מנחם בן-ששון: אני רוצה לומר משהו לגבי הנוהל שעברנו.

מנחם בן-ששון: לדעתי, אנחנו צריכים לשנות משהו בתקנון הכנסת.

מנחם בן-ששון: כמו שהעיר, בזמנו, חבר הכנסת סער, יש דברים שהם טריוויאליים, ואנחנו לא צריכים לעבור את דרך החתחתים הזאת.

גדעון סער: יש אפשרות למשוך גם דבר שהגיע למליאה.

גדעון סער: יש פיתרונות בתקנון הקיים.

מנחם בן-ששון: בכל זאת, לא נוח לי עם תקנון בצורה כזאת.

מנחם בן-ששון: הישיבה נעולה.